nb da da en ceb da da es de en nn da it de fr ml da da da da da da da da da en da da
GDPR | Forfatter Desmer Kaunitz
I denne lille bid af Cyberspace forsøger forfatteren ihærdigt at håndhæve et acceptabelt privatliv for både sig selv og de besøgende. Det betyder, at man skal kunne komme browsende forbi, uden risiko for efterfølgende at blive forfulgt af uønsket reklame eller registrering.
Undtaget herfra er (strengt anonymiseret) indsamling af besøgstal og antal ’klik’ på de links, siden tilbyder, når ellers funktionen kommer op at stå. Ellers finder forfatteren aldrig ud af, hvor det kedelige og irrelevante indhold gemmer sig, til ulempe og irritation for alle involverede. Google Analytics benytter sig af cookies og gemmer trafikdata i 26 md.
Vælger man at kommenterer på sidens indhold, benytte beskedfunktionen, eller sende forfatteren en e-mail, træder hjemmesidens ’troldeværn’ imidlertid i kraft. Dvs. alle indtastede oplysninger kan blive gemt i op til 5 år, eller så længe et evt. juridisk slagsmål måtte pågå, af hensyn til nødvendig dokumentation. Oplysningerne vil dog blive behandlet fortroligt og kun delt med 3. part, såfremt relevant advokat eller overordnet myndighed rekvirerer dem.
Uheldigvis tager teknikken til tider magten fra forfatteren, og hjemmesiden gør sig selvstændig i utide. Enhver 3. parts udvidelse (program- eller servicemæssigt) vil blive nøje vurderet for uønsket cookie-aktivitet og anden invasiv opførsel før brug, men der vil altid være risiko for uforvarende at slippe en bandit indenfor. Udeklarerede funktioner i bandit-habit kan være svære at opdage, men forventes afbrudt straks efter afsløring – alternativt rapporteret her, indtil mere effektive skridt kan tages. Forfatteren vil være taknemmelig for alle velmente advarsler om ’ugler i mosen’.
Der arbejdes pt. på at afsløre, om – og i hvilket omfang – hjemmesiden i øjeblikket bruger cookies, og dermed give både forfatter og besøgende mulighed for at fravælge dem. Sidstnævnte via et af de sædvanlige bannere, som dansk cookie-lovgivning kræver (læs mere herom hos Erhvervsstyrelsen). Men indtil dette måtte lykkes: Ønsker du ikke cookies, er du desværre nødt til selv at slå dem fra/slette dem efter endt rundtur på Nettet. Det mest effektive er at slå cookies helt fra i din browser.
Du kan til enhver tid få oplyst, hvilke persondata, der er indsamlet om dig – og få dem slettet, hvis de ønskes, medmindre du ligger i juridisk tvist med Desmer jvf. ovenstående advarsel om ’troldefang’, eller det drejer sig om lovpligtige registreringsdata. Brug kontakt-funktionen, der i dette helt særlige tilfælde IKKE vil medføre risiko for, at data gemmes :-)
Copyright © Desmer Kaunitz, All Rights Reserved (unless otherwise stated)
Denne hjemmeside gør sig til tider selvstændig, og forfatteren vil derfor ikke afvise, at COOKIES kan forekomme.
Der arbejdes på at afsløre, hvad de foretager sig, men lige nu er den eneste sikre vej til FRAVALG at forlade siden uden at klikke på noget :-( Find Desmers privatlivs- og cookiepolitik her.